Stalingrad (Paris Metro)

Stalingrad er en metrostasjon i Paris på grensen mellom det 10. og det 19. arrondissement. Stasjonen er et knutepunkt for metrolinjene 2, 5 og 7, og ble åpnet 31. januar 1903.

Det er flere innganger til stasjonen, totalt syv: fra rue d'Aubervilliers; 244, boulevard de la Villette; 86, rue de l'Aqueduc; 17, rue de Flandre; 18, rue de Flandre; 1, quai de la Seine og 58, rue du Château Landon.

Stasjonen ligger på Place Stalingrad, som er oppkalt etter slaget ved Stalingrad under den annen verdenskrig. Da stasjonen ble åpnet lå den til metrolinje 2 og het den Rue d'Aubervilliers. 5. november 1910 åpnet en annen metrostasjon som skulle betjene linje 7 like ved, den var kalt Boulevard de la Villette. I 1942 ble de to stasjonene slått sammen under navnet Aubervilliers – Boulevard de la Villette, og 12. oktober samme år åpnet linje 5 en stasjon på samme sted. 10. februar 1946 ble stasjonens navn endret til Stalingrad.

I nærheten av stasjonen ligger blant annet Canal de l'Ourcq som ender i Bassin de la Villette (en kunstig innsjø), gaten Rue d'Aubervilliers, Canal Saint-Martin og Rotonde de la Villette.

Knutepunkt med andre transportmidler
 Buss: Linjene 48, 54.
 Noctilien, STIF, RATP og Transiliens Parisiske nattbussnett: N13, N41, N42, N45.

Eksterne lenker
 Kart over metroen i Paris

Kategori:Paris Metrolinje 2
Kategori:Paris Metrolinje 5
Kategori:Paris Metrolinje 7
Kategori:10. arrondissement i Paris
Kategori:19. arrondissement i Paris
Kategori:Jernbanestasjoner åpnet i 1903 i Frankrike